L 12/2
LT
Europos Sąjungos oficialusis leidinys
2022 1 19
(5)
Deleguotojo reglamento (ES) 2019/934 I priedo A dalies 1 lentelės 1 eilutėje nurodyto vynininkystės proceso – aeravimo arba prisotinimo deguonies – dabartinės naudojimo sąlygos ir apribojimai yra pernelyg griežti, nes jais remiantis leidžiama naudoti tik dujinį deguonį.
Vietoj to turėtų būti pateikta nuoroda į atitinkamas OIV bylas Nr. 2.1.1. ir Nr. 3.5.5, kuriose leidžiama naudoti ir deguonį, ir orą;
(6)
siekiant išsamumo, Deleguotojo reglamento (ES) 2019/934 I priedo A dalies 1 lentelės 2 eilutėje nurodyto vynininkystės proceso – šiluminio apdorojimo – naudojimo sąlygose ir apribojimuose turėtų būti pateikta nuoroda į papildomas OIV bylas, susijusias su šiluminiu apdorojimu, t. y. bylas Nr. 2.3.6, Nr. 2.3.9, Nr. 3.5.4 ir Nr. 3.5.10;
(7)
OIV pripažįsta apdorojimo šalčiu procesą, tačiau šiuo metu jis nėra įtrauktas į Deleguotojo reglamento (ES) 2019/934 I priedo A dalies 1 lentelę.
Atsižvelgiant į šio proceso svarbą vyno gamybai, tikslinga leisti jį naudoti laikantis tam tikrų sąlygų ir į tą lentelę įtraukti naują eilutę;
(8)
siekiant aiškumo, Deleguotojo reglamento (ES) 2019/934 I priedo A dalies 1 lentelės 3 eilutėje tikslinga nurodyti, kuriuos inertinius filtruojamuosius priedus leidžiama naudoti ir pateikti nuorodą į atitinkamas OIV bylas Nr. 2.1.11, Nr. 2.1.11.1, Nr. 3.2.2 ir Nr. 3.2.2.1;
(9)
siekiant nuoseklumo, Deleguotojo reglamento (ES) 2019/934 I priedo A dalies 1 lentelės 5 eilutės informacija apie vyno produktų, kuriuos gaminant galima naudoti sieros dioksido šalinimą taikant fizinius procesus, kategorijas turėtų būti išbraukta iš 2 skilties ir įrašyta į naują tos lentelės 3 skiltį;
(10)
Komisijos deleguotojo reglamento (ES) 2018/273 (3) 29 straipsnyje nustatyta, kad kai kurie apdorojimo būdai turi būti įtraukti į Reglamento (ES) Nr.
1308/2013 147 straipsnio 2 dalyje nurodytą registrą.
Tas reikalavimas paminėtas kai kuriose, bet ne visose atitinkamose Deleguotojo reglamento (ES) 2019/934 I priedo A dalies 1 lentelės eilutėse ir kai kuriuose to reglamento I priedo priedėliuose.
Siekiant Deleguotojo reglamento (ES) 2019/934 nuoseklumo šis reikalavimas turėtų būti nurodytas visose atitinkamose 1 lentelės eilutėse – įtrauktas ten, kur jo trūksta, ir prireikus perkeltas iš priedėlių į I priedą.
Tai susiję su I priedo 1 lentelės 6, 10, 11, 12, 16, 17 ir 18 eilučių 2 skiltimi ir 5, 7, 8 ir 10 priedėliais;
(11)
Reglamento (ES) Nr.
1308/2013 VIII priedo I dalies B skirsnio 1 punkto b ir c papunkčiuose nurodyta galimybė iš dalies koncentruojant padidinti natūralią vynuogių misos ir vyno alkoholio koncentraciją.
Šis vynininkystės procesas šiuo metu nėra įtrauktas į Deleguotojo reglamento (ES) 2019/934 I priedo A dalies 1 lentelę.
Todėl tikslinga leisti jį naudoti ir į tą lentelę įtraukti naują eilutę;
(12)
Rezoliucija OIV-OENO 594A-2019 nustatytas naujas vynininkystės metodas – vietinių mikroorganizmų sumažinimas vynuogėse ir misoje taikant nenuolatinius aukšto slėgio procesus.
Todėl į Deleguotojo reglamento (ES) 2019/934 I priedo A dalies 1 lentelę turėtų būti įtraukta nauja eilutė;
(13)
Rezoliucija OIV-OENO 594B-2020 nustatytas naujas vynininkystės metodas – laukinių mikroorganizmų naikinimas misoje taikant nuolatinius aukšto slėgio procesus.
Todėl į Deleguotojo reglamento (ES) 2019/934 I priedo A dalies 1 lentelę turėtų būti įtraukta nauja eilutė;
(14)
Rezoliucija OIV-OENO 616-2019 nustatytas naujas vynininkystės metodas – sutraiškytų vynuogių apdorojimas ultragarsu, skirtas jose esančių junginių ekstrahavimui paskatinti.
Todėl į Deleguotojo reglamento (ES) 2019/934 I priedo A dalies 1 lentelę turėtų būti įtraukta nauja eilutė;
(3) 2017 m. gruodžio 11 d.
Komisijos deleguotasis reglamentas (ES) 2018/273, kuriuo papildomos Europos Parlamento ir Tarybos reglamento (ES) Nr.
1308/2013 nuostatos dėl leidimų sodinti vynmedžius išdavimo tvarkos, vynuogynų registro, lydimųjų dokumentų ir sertifikavimo, įvežimo ir išvežimo operacijų registro, privalomųjų deklaracijų, pranešimų bei praneštos informacijos skelbimo ir Europos Parlamento ir Tarybos reglamento (ES) Nr. 1306/2013 nuostatos dėl atitinkamų patikrų bei nuobaudų, iš dalies keičiami Komisijos reglamentai (EB) Nr. 555/2008, (EB) Nr. 606/2009 bei (EB) Nr. 607/2009 ir panaikinamas Komisijos reglamentas (EB) Nr. 436/2009 bei Komisijos deleguotasis reglamentas (ES) 2015/560 (OL L 58, 2018 2 28, p. 1).